A Rari Nantes Imperia csapatában kezdett vízilabdázni, ugyanezen csapattal játszotta első bajnoki idényét a felnőtt bajnokságban (2008-2009). 2008-ban aranyérmet nyert az ifjúsági Európa-bajnokságon. 2009 óta tagja a felnőtt válogatottnak. Válogatottként 2011-ben világliga-ezüstérmes és világbajnoki 4. helyezett, 2012-ben Európa-bajnok és olimpiai 7. helyezett, 2015-ben világbajnoki bronzérmes, 2016-ban pedig Európa-bajnoki bronzérmes volt. 2015-ben a Waterpolo Fontalba Messina csapatához igazolt.